4.Håvard Bakke - Javert’s Suicide 

Nok et bidrag fra Les Miserables, og da er det naturlig at Håvard kommer etter Knut Anders, ettersom Javert er politimannen som jakter innbitt på Jean Valjean i denne musikalen. 
Dette er et svært teatralsk nummer, hvilket passer Bakke som hånd i politihanske. 
Fra den desperate begynnelsen, via den smertefulle tvilen i det bowie’ske midtpartiet til det avsluttende selvmordsskriket. 
Dette var et par-tre intense minutter med musikkteater av høy klasse. 
Det er ikke så langt mellom The Clash og en musikalscene som man skulle tro, ikke når man heter Håvard Bakke. 
